CELEX: 32011R0336
Language: bg
Date: 2011-04-07 00:00:00
Title: Регламент (ЕС) № 336/2011 на Комисията от 7 април 2011 година за изменение на Регламент (ЕО) № 1292/2008 по отношение на употребата на фуражната добавка Bacillus amyloliquefaciens CECT 5940 във фураж, съдържащ диклазурил, монензин натрий и никарбазин  Текст от значение за ЕИП

8.4.2011   
            
            
               BG
            
            
               Официален вестник на Европейския съюз
            
            
               L 94/17
            
         РЕГЛАМЕНТ (ЕС) № 336/2011 НА КОМИСИЯТА
   от 7 април 2011 година
   за изменение на Регламент (ЕО) № 1292/2008 по отношение на употребата на фуражната добавка Bacillus amyloliquefaciens CECT 5940 във фураж, съдържащ диклазурил, монензин натрий и никарбазин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на това разрешително.
            
         
               (2)
            
            
               В Регламент (ЕО) № 1831/2003 се предвижда възможност разрешителното за дадена фуражна добавка да се изменя по искане на притежателя на разрешителното и след получаване на становището на Европейския орган за безопасност на храните (наричан по-долу „органът“).
            
         
               (3)
            
            
               Използването на препарата от микроорганизми Bacillus amyloliquefaciens CECT 5940 бе разрешено за десет години при пилета за угояване с Регламент (ЕО) № 1292/2008 на Комисията от 18 декември 2008 г. за разрешаване на Bacillus amyloliquefaciens CECT 5940 (Ecobiol и Ecobiol plus) като фуражна добавка (2).
            
         
               (4)
            
            
               Притежателят на разрешителното подаде заявление за изменение на разрешителното за въпросната добавка и с оглед разрешаването на нейната употреба във фураж, съдържащ кокцидиостатиците монензин натрий, диклазурил, никарбазин, робенидин хидрохлорид, салиномицин натрий, ласалоцид натрий, наразин/никарбазин, мадурамицин амоний, декоквинат или семдурамицин натрий при пилета за угояване. Притежателят на разрешителното предостави необходимата информация в подкрепа на искането си.
            
         
               (5)
            
            
               Органът заключи в становището си от 9 ноември 2010 г., че добавката Bacillus amyloliquefaciens CECT 5940 е съвместима с диклазурил, монензин натрий и никарбазин (3).
            
         
               (6)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (7)
            
            
               Поради това Регламент (ЕО) № 1292/2008 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1292/2008 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 340, 19.12.2008 г., стр. 36.
   
      (3)  EFSA Journal 2010 г.; 8(12):1918.
   
      ПРИЛОЖЕНИЕ
      Приложението към Регламент (ЕО) № 1292/2008 се заменя със следния текст:
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, аналитичен метод
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        CFU/kg пълноценен фураж със съдържание на влага 12 %
                     
                  
                        
                           Категория „зоотехнически добавки“. Функционална група „стабилизатори на чревната флора“
                        
                     
                  
                        4b1822
                     
                     
                        NOREL S.A.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Състав на добавката
                                    
                                    Препарат от Bacillus amyloliquefaciens CECT 5940, съдържащ минимум 1 × 109 CFU/g добавка
                                 
                              
                                     
                                 
                                 
                                    
                                       Характеристика на активното вещество
                                    
                                    Спори от Bacillus amyloliquefaciens CECT 5940
                                 
                              
                                     
                                 
                                 
                                    
                                       Аналитични методи
                                        (1)
                                    
                                    Преброяване: метод чрез разстилане върху пластина посредством триптон-соев агар, след подгряване.
                                    Идентификация: метод на пулсова гел електрофореза (PFGE).
                                 
                              
                     
                        Пилета за угояване
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    В упътването за използване на добавката и премикса да се посочат температурата на съхранение, срокът на съхранение и устойчивостта на гранулиране.
                                 
                              
                                    2.
                                 
                                 
                                    Може да се използва във фуражи, съдържащи следните разрешени кокцидиостатици: диклазурил, монензин натрий или никарбазин.
                                 
                              
                                    3.
                                 
                                 
                                    Мерки за безопасност: носене на предпазна (дихателна) маска; носене на предпазни очила и ръкавици по време на работа.
                                 
                              
                     
                        8.1.2019 г.
                     
                  
      
      
         (1)  Подробна информация относно аналитичните методи може да бъде намерена на следния интернет адрес на референтната лаборатория на Европейския съюз: www.irmm.jrc.be/crl-feed-additives.“